CELEX: 32013R0058
Language: fi
Date: 2013-01-23 00:00:00
Title: Komission täytäntöönpanoasetus (EU) N:o 58/2013, annettu 23 päivänä tammikuuta 2013 , tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta  ETA:n kannalta merkityksellinen teksti

24.1.2013   
            
            
               FI
            
            
               Euroopan unionin virallinen lehti
            
            
               L 21/19
            
         
      KOMISSION TÄYTÄNTÖÖNPANOASETUS (EU) N:o 58/2013,
   annettu 23 päivänä tammikuuta 2013,
   tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1) ja erityisesti sen 247 artiklan,
   sekä katsoo seuraavaa:
   
               (1)
            
            
               Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta 18 päivänä joulukuuta 2006 annetulla komission asetuksella (EY) N:o 1875/2006 (2) otetaan käyttöön valtuutetun talouden toimijan (AEO) käsite. Talouden toimijoita, jotka täyttävät edellytykset täysimääräisen AEO-aseman tai vaarattomuutta ja turvallisuutta koskevan AEO-aseman saamiseksi, olisi pidettävä luotettavina kumppaneina toimitusketjussa, ja sen vuoksi niille olisi myönnettävä helpotuksia vaarattomuutta ja turvallisuutta koskevissa tullitarkastuksissa.
            
         
               (2)
            
            
               Unioni tunnustaa tiettyjen kolmansien maiden kauppakumppanuusohjelmat, jotka on kehitetty maailmanlaajuisen kaupan turvaamista ja helpottamista koskevien Maailman tullijärjestön normien mukaisesti. Näin ollen unioni myöntää helpotuksia niille kolmansien maiden talouden toimijoille, jotka ovat jäseniä kyseisen kolmannen maan tulliviranomaisen ohjelmassa. Sen vuoksi on tarpeen ottaa käyttöön tapa, jolla saapumisen yleisilmoituksissa voitaisiin yksilöidä ne talouden toimijat, jotka ovat jäseniä kolmansien maiden kauppakumppanuusohjelmissa. Asiaankuuluvia helpotuksia ei myönnetä, jos kyseisiä talouden toimijoita ei yksilöidä selkeästi saapumisen yleisilmoituksissa.
            
         
               (3)
            
            
               Sen vuoksi on aiheellista mukauttaa komission asetuksen (ETY) N:o 2454/93 (3) liitettä 30 A, jotta talouden toimijoille kolmansissa maissa annettu yksilöllinen tunnistenumero voidaan ilmoittaa.
            
         
               (4)
            
            
               Sen vuoksi asetusta (ETY) N:o 2454/93 olisi muutettava.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (ETY) N:o 2454/93 liite 30 A tämän asetuksen liitteen mukaisesti.
   2 artikla
   Tämä asetus tulee voimaan 31 päivänä tammikuuta 2013.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä tammikuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
         
      
   
   
      (1)  EUVL L 302, 19.10.1992, s. 1.
   
      (2)  EUVL L 360, 19.12.2006, s. 64.
   
      (3)  EYVL L 253, 11.10.1993, s. 1.
   
      LIITE
      Korvataan asetuksen (ETY) N:o 2454/93 liitteessä 30 A olevassa tietokenttiä koskevia selittäviä huomautuksia koskevassa 4 jaksossa tietokenttää ”Lähettäjä” koskeva kohta ”Saapumisen yleisilmoitukset” seuraavasti:
      
         ”Saapumisen yleisilmoitukset:
         
         Tämä tieto annetaan lähettäjän EORI-numeron muodossa silloin, kun tämä numero on yleisilmoituksen antavan henkilön saatavilla.
         Kun helpotuksia myönnetään kolmannen maan toteuttaman unionin tunnustaman kauppakumppanuusohjelman mukaisesti, tämä tieto voidaan antaa asianomaisen kolmannen maan unionille ilmoittaman yksilöllisen tunnistenumeron muodossa. Kyseistä numeroa voidaan käyttää silloin, kun se on yleisilmoituksen antavan henkilön saatavilla.
         Numeron rakenne on seuraava.
         
                     Kenttä
                  
                  
                     Sisältö
                  
                  
                     Kentän tyyppi
                  
                  
                     Muoto
                  
                  
                     Esimerkkejä
                  
               
                     1
                  
                  
                     Kolmannen maan tunnus (ISO alpha 2 -maakoodi)
                  
                  
                     2 kirjainta
                  
                  
                     a2
                  
                  
                     US
                     JP
                  
               
                     2
                  
                  
                     Kolmannen maan yksilöllinen tunnistenumero
                  
                  
                     Enintään 15 aakkosnumeerista merkkiä
                  
                  
                     an..15
                  
                  
                     1234567890ABCDE
                     AbCd9875F
                     pt20130101aa
                  
               Esimerkkejä: ”US1234567890ABCDE” viittaa yhdysvaltalaiseen lähettäjään (maakoodi: US), jonka yksilöllinen tunnistenumero on 1234567890ABCDE. ”JPAbCd9875F” viittaa japanilaiseen lähettäjään (maakoodi: JP), jonka yksilöllinen tunnistenumero on AbCd9875F. ”US1234567890ABCDE” viittaa yhdysvaltalaiseen lähettäjään (maakoodi: US), jonka yksilöllinen tunnistenumero on pt20130101aa.
         Kolmannen maan tunnus: unionissa käytettävät maiden ja alueiden kirjainkoodit perustuvat nykyisiin ISO alpha 2 -koodeihin (a2) siltä osin kuin ne vastaavat kolmansien maiden kanssa käytävää ulkomaankauppaa koskevista yhteisön tilastoista ja neuvoston asetuksen (EY) N:o 1172/95 kumoamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 471/2009 (1) 5 artiklan 2 kohdan mukaisia maakoodeja.
      
      
         (1)  EUVL L 152, 16.6.2009, s. 23.”